1997-yilda paxta yigʻim-terim mavsumini tashkiliy ravishda oʻtkazish chora-tadbirlari toʻgʻrisida
(resolution, 2021-02-22)

1997-yil paxta hosilini yigʻishtirib olishga oʻz vaqtida tayyorgarlik koʻrish va uni oʻtkazish, paxta mahsuloti hajmlarini koʻpaytirish va sifatini yaxshilashda qishloq xoʻjaligi xodimlarining moddiy manfaatdorligini oshirish maqsadida Vazirlar Mahkamasi qaror qiladi: 1. Paxta yigʻim-terimi mavsumiga tayyorgarlik koʻrish va uni oʻtkazish davomida paydo boʻluvchi masalalarni tezkorlik bilan hal etish uchun 1-ilovaga muvofiq tarkibda Respublika komissiyasi tuzilsin. 2. Qoraqalpogʻiston Respublikasi Vazirlar Kengashi, viloyatlar va tumanlar hokimliklari, “Oʻzqishloqxoʻjaliktaʼminottuzatish” davlat-kooperativ qoʻmitasi, Qishloq va suv xoʻjaligi vazirligi, “Oʻzdavpaxtasanoatsotish” uyushmasi va “Oʻzqishloqxoʻjalikmash-xolding” kompaniyasi xoʻjaliklarning yigʻim-terimga tayyorligini puxta tahlil qilsinlar va moddiy-texnika bazaning yigʻim-terimga va paxta tayyorlashga 1-sentabrgacha tayyorlab qoʻyilishini va yigʻim-terim mavsumini yuqori tashkiliy darajada oʻtkazishni taʼminlovchi qoʻshimcha chora-tadbirlar koʻrsinlar. 3. Paxta tolasi davlat xaridi hajmi Vazirlar Mahkamasining “1997-yilda paxta yetishtirish hajmlari toʻgʻrisida” 1996-yil 13-dekabrdagi 441-son qaroriga muvofiq belgilanganligi maʼlumot uchun qabul qilinsin. 4. Oʻzbekiston Respublikasi Moliya vazirligi jahon bozorida paxta tolasi narxining 80 foizi darajasidan kelib chiqib paxtani qayta ishlash va tolani transportda tashish xarajatlarini hisobga olib 1997-yil hosili paxta xom ashyosining yangi xarid narxlari preyskurantini bir hafta muddatda ishlab chiqsin hamda manfaatdor vazirliklar va idoralarga yetkazsin. “Oʻzdavpaxtasanoatsotish” uyushmasi topshirilgan paxta xom ashyosi uchun xoʻjaliklar bilan uning qiymatining 90 foizi hisobidan kelib chiqib hisob-kitob qilsin, uzil-kesil hisob-kitoblar qayta ishlash yakunlari boʻyicha qilinadi. 5. Hosilni yigʻishtirib olishda moddiy ragʻbatlantirishni kuchaytirish uchun xoʻjaliklarga paxta terishda quyidagi chegaralangan miqdorlarda haq toʻlash tavsiya etilsin: ikki qatorli paxta terish mashinasida terilgan konditsion ogʻirligi 1 tonna boʻlgan paxta uchun — kamida 90 soʻm, toʻrt qatorli mashinada terilganda — 55 soʻm; qoʻlda terilgan 1 kilogramm oʻrta tolali paxta uchun — kamida 3,5 soʻm, ingichka tolali paxta uchun kamida 4,5 soʻm. Yigʻim-terim ishlarida band boʻlganlar bilan har besh kunda hisob-kitob qilinsin. Xoʻjaliklar rahbarlarining eʼtibori yuqori sortli paxta terib olinishi uchun terimchilarni ragʻbatlantirishni nazarda tutgan holda yigʻim-terim mavsumining dastlabki kunlaridan boshlab paxta terimi uchun eng yuqori haq belgilanishi zarurligiga qaratilsin. Pul-kredit siyosati boʻyicha respublika komissiyasi (Mullajonov) agrosanoat kompleksida mehnatga haq toʻlashning bazaviy darajasini mazkur bandga muvofiq qayta koʻrib chiqsin. 6. Markaziy bank, “Paxta-bank”, “Oʻzsanoatqurilishbank”, “Oʻztadbirkorbank”, “Mevasabzavotbank” terimchilar bilan, shuningdek paxtani yuklash, tushirish, tayyorlash, transportda tashish va joylashtirish va ishlov berishda, paxta terish texnikasiga texnik xizmat koʻrsatish va tuzatish bilan band boʻlgan xodimlar bilan oʻz vaqtida hisob-kitob qilish uchun xoʻjaliklarni va paxta tozalash zavodlarining tayyorlov punktlarini naqd pul bilan taʼminlasinlar. 7. “Oʻzkimyosanoat” uyushmasi (Yusupbekov), Qishloq va suv xoʻjaligi vazirligi (Jumaniyozov), Qoraqalpogʻiston Respublikasi Vazirlar Kengashi, viloyatlar va tumanlar hokimliklari xoʻjaliklarga defoliantlar yetkazib berilishini va gʻoʻza bargini toʻkish 2-ilovaga muvofiq hajmlarda va muddatlarda oʻtkazilishini taʼminlasinlar. “Oʻzbekiston havo yoʻllari” milliy aviakompaniyasi (Roʻzmetov) “Oʻzagrokimyotaʼminot” davlat-aksionerlik birlashmasining buyurtmanomalari boʻyicha gʻoʻza bargini toʻkish uchun zarur miqdorda samolyotlar va vertolyotlar ajratsin. 8. Qishloq va suv xoʻjaligi vazirligi (Jumaniyozov), “Oʻzqishloqxoʻjaliktaʼminottuzatish” davlat-kooperativ qoʻmitasi (Olimjonov), Qoraqalpogʻiston Respublikasi Vazirlar Kengashi, viloyatlar hokimliklari: shu yilning 25-avgustiga qadar mashinalarni traktorlarga tirkagan holda, paxta terish texnikasini, yuklash — transportda tashish vositalarini toʻliq tayyor holga keltirsinlar, terish-transport otryadlarini mexanizatorlar va tuzatish-xizmat koʻrsatish xodimlari bilan butlasinlar. Xoʻjaliklarda va tuzatish korxonalarida dvigatellar, uzellar va agregatlarni, boshqa zarur materiallarni almashtirish fondlari tashkil etsinlar. Har bir paxta terish mashinasini ishga qoʻyishning texnikaviy talablariga muvofiq ularni tegishli dalolatnoma rasmiylashtirilgan holda komissiyalar tomonidan qabul qilinishini tashkil etsinlar; paxta terish mashinalarini paxta yigʻim-terimiga 3-ilovaga muvofiq miqdorlarda chiqarsinlar; paxta terish mashinalaridan unumli foydalanish maqsadida ularni terim-transport otryadlari tarkibida jamlasinlar va ishlashini tashkil etsinlar. 9. “Oʻzqishloqxoʻjalikmash-xolding” Xolding kompaniyasi (Matchonov) paxta yigʻim-terimi mavsumi boshlanishiga qadar qishloq xoʻjaligiga 1000 ta paxta terish mashinasi, shu jumladan, xoʻjalik sinovlarini oʻtkazish uchun 50 ta gorizontal shpindelli paxta terish mashinasi, shuningdek “Oʻzqishloqxoʻjaliktaʼminottuzatish” davlat-kooperativ qoʻmitasi tashkilotlari bilan tuzilgan shartnomalarga muvofiq traktorlar, pritseplar, koʻrak terish mashinalari va ehtiyot qismlar yetkazib berilishini taʼminlasin. “Oʻzqishloqxoʻjaliktaʼminottuzatish” davlat-kooperativ qoʻmitasi (Olimjonov) paxta terish mashinalarini sotib olsin va ularni asosan Qoraqalpogʻiston Respublikasi, Jizzax, Sirdaryo, Qashqadaryo viloyatlari mashina-traktor parklari balansiga qabul qilsin hamda 3-ilovaga muvofiq ularning yuqori unum bilan ishlatilishini tashkil etsin. 10. Qishloq va suv xoʻjaligi vazirligi, “Oʻzqishloqxoʻjaliktaʼminottuzatish” davlat-kooperativ qoʻmitasi Jizzax va Sirdaryo viloyatlari hokimliklari bilan birgalikda Fargʻona vodiysi viloyatlari va Toshkent viloyatidan hosilni yigʻib-terib olishga paxta terish texnikasi va mehnat resurslarini safarbar qilish yuzasidan shartnomalar tuzilishini tashkil etsinlar. 12. “Oʻzqishloqxoʻjalikmash-xolding” kompaniyasi (Matchonov) va “Oʻzqishloqxoʻjaliktaʼminottuzatish” davlat-kooperativ qoʻmitasi (Olimjonov) paxta terish texnikasini mavsumga tayyorlashni tugallashda xoʻjaliklarga texnikaviy yordam koʻrsatish hamda ularning uzluksiz ishlashini taʼminlash uchun sanoat korxonalarini viloyatlarga 4-ilovaga muvofiq biriktirsinlar. 13. “Oʻzdavneftmahsulot” birlashmasi (Tojiyev) yonilgʻi-moylash materiallari 1997-yil sentabr — noyabr oylarida xoʻjaliklarga, mashina-traktor parklariga va paxta tozalash korxonalariga yigʻim-terim ishlarini, tayyorlov punktlarida paxtaga ishlov berishni kuzgi shudgorlashni va boshoqli don ekishni uzluksiz oʻtkazish uchun zarur boʻlgan hajmlarda, ular qiymatining 15 foizini oldindan undirmagan holda, hisob-kitoblarni paxta xom ashyosining paxta tozalash zavodlariga sotilishiga qarab birinchi navbatda amalga oshirish sharti bilan, yetkazib berilishini taʼminlasin. 14. Oʻzbekbirlashuv, “Oʻzbeksavdo” va “Yogʻmoytamakisanoat” uyushmalari, “Oʻzdonmahsulot” korporatsiyasi joylarda koʻchma savdo tashkil etib qishloq aholisini va paxta terimi qatnashchilarini oziq-ovqat va nooziq-ovqat mahsulotlari bilan taʼminlash masalalarini oʻz vaqtida hal etsinlar. 15. Oʻzbekiston Respublikasi Sogʻliqni saqlash vazirligi paxta yigʻim-terimida band boʻlgan xodimlarga tibbiy xizmat koʻrsatish chora-tadbirlarini belgilasin. 16. Oʻzbekiston Respublikasi Madaniyat ishlari vazirligi hosilni yigʻishtirib olish davrida terimchilarga madaniy xizmat koʻrsatishni tashkil etsin, sanʼat va adabiyot ustalarining xoʻjaliklarga borishlarini nazarda tutsin. 17. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. H. Joʻrabekov zimmasiga yuklansin. Defoliatsiya qilinadigan maydon, ming gektar Gʻoʻza bargini toʻkishning taxminiy muddatlari boshlanishi tugallanishi Koraqalpogʻiston Respublikasi 120 5.09 20.09 viloyatlar: Andijon 90 20.08 5.09 Buxoro 110 5.09 20.09 Jizzax 110 5.09 20.09 Qashqadaryo 173 30.08 15.09 Navoiy 40 5.09 20.09 Namangan 90 25.08 10.09 Samarqand 87 5.09 20.09 Surxondaryo 120 1.09 15.09 Sirdaryo 130 5.09 20.09 Toshkent 100 5.09 20.09 Fargʻona 80 5.09 20.09 Xorazm 50 1.09 10.09 Respublika boʻyicha 1300 20.08 20.09 Mavjud paxta terish mashinalari Yangi mashinalar kelishi Jami yigʻim-terimda qatnashadi Mashinada paxta terish topshirigʻi, ming tn jami sh.j. gorizontal shpindelli Qoraqalpogʻiston Respublikasi 1058 52 2 1110 116 viloyatlar: Andijon 356 2 2 358 38 Buxoro 526 26 3 552 58 Jizzax 1720 280 9 2000 210 Qashqadaryo 2175 200 8 2375 249 Navoiy 135 2 2 137 14 Namangan 476 4 2 480 50 Samarqand 272 3 2 275 29 Surxondaryo 373 2 2 375 39 Sirdaryo 1800 420 11 2220 233 Toshkent 1300 5 3 1305 137 Fargʻona 256 2 2 258 27 Xorazm 220 2 2 222 23 Jami 10667 1000 50 11667 1223